Diari Oficial de la Generalitat Valenciana


Sumari del DOGV 427, del 12-09-1986 (1986/807163)

DECRET 108/1986, de 19 d'agost, del Consell de la Generalitat Valenciana, pel qual es concedeixen ajudes financeres als agricultors les explotacións dels quals foren afectades per les tempestes del mes de juliol de 1986.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/08/19/108/dof/vci/html**

### Dades del document

Número de DOGV
:   427

Data del DOGV
:   12-09-1986

Secció del DOGV
:   DISPOSICIONS GENERALS

Número del document
:   1986/807163


Data del document
:   19-08-1986

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Decret 108/1986, de 19 d'agost, del Consell de la Generalitat Valenciana, pel qual es concedeixen ajudes financeres als agricultors les explotacions dels quals foren afectades per les tempestes del mes de juliol de 1986.  
Les tempestes produïdes els dies 25 i 26 de juliol de 1986 han provocat greus pèrdues en part de les produccions i fins i tot de l'arbrat dels cultius de la Comunitat Valenciana.   
La incidència d'aquests fenòmens ha estat especialment greu, inusual i concentrada en una sèrie de termes municipals de la Comunitat Valenciana. Els danys han deteriorat en gran manera l'economia de les famílies que tenen com a principal font d'ingressos les rendes agràries, i s?han produït pèrdues importants en el valor de les collites.   
Davant aquesta situació, el Consell de la Generalitat Valenciana, i independentment d'altres classes d'ajudes que hom puga arbitrar, ha decidit d'establir una sèrie de mesures que pal·lien en allò que es puga els greus efectes produïts.   
Les actuacions hauran de tendir tant a facilitar les ajudes que permeten dur a terme els treballs preparatoris de la pròxima collita, com a donar suport indirectament als treballadors agrícoles que han estat privats de les seues expectatives de treball.   
L?ajuda consisteix en la subvenció de crèdits preferents que concediran les Caixes d'Estalvis, les Caixes Rurals, les Cooperatives Agràries amb Secció de Crèdit i altres Entitats Financeres, per tal que el finançament atorgat siga el més favorable dins de les possibilitats que té el Consell.   
En atenció d'aquests motius, a proposta dels Consellers d'Economia i Hisenda i d'Agricultura i Pesca, i amb la deliberació prèvia del Govern Valencià en reunió celebrada el dia 19 d'agost de 1986,   
DECRETE  
Article primer  
El Consell de la Generalitat Valenciana, mitjançant la Conselleria d'Agricultura i Pesca, atorgarà subvencions als agricultors les explotacions dels quals siguen als termes municipals de la Comunitat Valenciana i hages estat afectades greument per les tempestes dels dies 25 i 26 de juliol de 1986.   
Article segon  
La quantitat total de crèdit per a subvencionar serà de 1.500 milions de pessetes, i la bonificació sobre el tipus d'interès, equivalent a tres punts, amb l'11% com a màxim percebut per les Entitats.   
Article tercer  
S'estableixen les modalitats d'ajuda següents:   
1) Quantia màxima: 1.500.000 pessetes.   
2) Termini màxim: 3 anys, amb un de carència.   
3) Amortització: quotes anuals d'amortització constants o decreixents, que es faran efectives per anys vençuts des de l'1 de novembre de 1986.   
4) Tipus d'interés màxim: 11%.   
5) La quantia de cada un dels préstecs serà determinada d'acord amb els criteris següents:   
a) Cítrics: 375.000 Pts/Ha.  
b) Cultius hortícoles extensius: 425.000 Pts/Ha.  
c) Altres cultius herbaris de regadiu: 250.000 Pts/Ha.  
d) Fruiters en regadiu: 275.000 Pts/Ha.  
e) Fruiters en secà: 150.000 Pts/Ha.  
f) Ametler: 110.000 Pts/Ha.  
g) Olivera: 75.000 Pts/Ha.  
h) Vinya de vinificació: 100.000 Pts/Ha.  
i) Raïm de taula: 250.000 Pts/Ha.  
6) En qualsevol cas, un sol beneficiari no podrà ultrapassar pel conjunt de conceptes acumulats, i en tot l'àmbit de la Comunitat Valenciana, la quantitat de 1.500.000 pessetes de préstec. Hom considerarà, als efectes que pertoquen en aquest Decret, que solament podrà existir un beneficiari per cada unitat familiar o de fet.   
Article quart  
Les explotacions ramaderes, igualment afectades, podran acollir-se a les ajudes establertes en aquest Decret fins a la mateixa quantia màxima de 1.500.000 pessetes, en funció dels danys.   
Article cinqué  
Les sol·licituds per obtenir aquestes ajudes es presentaran en la Conselleria d'Agricultura i Pesca fins el 10 d'octubre de 1986, utilitzant els impresos normalitzats, editats per aquesta, i que els Serveis Territorials i les Agències d'Extensió Agrària facilitaran. Les Unitats Territorials corresponents de la Conselleria d'Agricultura i Pesca comprovaran fefaentment els danys produïts, i alhora s'ocuparan del control i seguiment de la concessió i les destinació dels préstecs concedits a l'empara d'aquest Decret.   
DISPOSICIONS FINALS  
Primera  
Les Conselleries d'Economia i Hisenda i d'Agricultura i Pesca són facultades perquè porten a efecte, abans del 25 de setembre de 1986, la signatura d'un Conveni amb les Caixes d'Estalvis, Caixes Rurals, les Cooperatives Agràries amb Secció de Crèdit i d'altres Entitats Financeres amb seu a la Comunitat Valenciana, en el qual s'especifiquen les condicions d'ajudes que aquestes Entitats han de concedir.   
Segona  
El Consell de la Generalitat Valenciana disposarà tot allò que calga per tal de proveir la Conselleria d'Agricultura i Pesca en el seu pressupost de 1987, de les dotacions pressupostàries necessàries per atendre els compromisos derivats d'aquest Decret.   
Tercera  
La Conselleria d'Agricultura i Pesca és facultada per al desplegament d'aquest Decret, que entrarà en vigor el mateix dia de la publicació al Diari Oficial de la Generalitat Valenciana.   
València, 19 d'agost de 1986.   
El President de la Generalitat,  
JOAN LERMA I BLASCO  
El Conseller d?Economia i Hisenda,  
ANTONI BIRLANGA I CASANOVA   
El Conseller d?Agricultura i Pesca,  
LLUIS FONT DE MORA I MONTESINOS


Còpia Permalink ELI